Source: http://jogaszvilag.hu/rovatok/napi/emberoles-kiserleteert-jar-az-elozetes
Timestamp: 2016-12-03 11:31:15
Document Index: 1126038

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ']

Emberölés kísérletéért jár az előzetes - Napi - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. Emberölés kísérletéért jár az előzetes
2016. 03. 03. 16:59
emberölés bűntettének kísérlete Tweet
A Budai Központi Kerületi Bíróság 2016. március 3-án egy hónapra elrendelte annak a férfinak az előzetes letartóztatását, akivel szemben a BRFK Kiemelt Ügyek Főosztálya folytat eljárást emberölés bűntettének kísérlete miatt- közölte a Fővárosi Törvényszék. A nyomozó hatóság azzal gyanúsítja a férfit, hogy 2015 októberében egy internetes oldalon feladott hirdetésre válaszolva megismerkedett a sértettel, akit szexuális szolgáltatás igénybevétele céljából felkeresett budapesti lakásában. A férfi súlyosan bántalmazta, majd magára hagyta a magatehetetlen nőt, akinek a laptopját és telefonját is magával vitte. A sértettet csak másnap találta meg lakótársa, ekkor értesítette a mentőket. A kórházi orvosi ellátás az életveszélyt elhárította, de a sértett olyan súlyos sérüléseket szenvedett, hogy fennáll a maradandó testi fogyatékosság kialakulásának reális esélye. A Fővárosi Főügyészség a gyanúsított előzetes letartóztatását indítványozta, arra hivatkozva, hogy szabadlábon hagyása esetén meghiúsítaná, megnehezítené, vagy veszélyeztetné a büntetőeljárást. A gyanúsított védője az ügyészi indítvány elutasítását és házi őrizet elrendelését kérte. A bíróság az ügyészi indítványt megalapozottnak, a védő indítványát megalapozatlannak találta.A bűncselekmény elkövetésének megalapozott gyanúját a rendőri jelentések, a helyszíni szemle jegyzőkönyvei, tanúvallomások, igazságügyi szakértői vélemény, a hívásforgalmi adatok elemzéséről készült jelentés, valamint a gyanúsított beismerő vallomása támasztják alá. A bíróság megállapította, hogy a gyanúsított terhére rótt bűncselekmény bizonyítottság esetén 5-15 évig terjedő szabadságvesztéssel büntethető.A személyiség és a média a polgári és a büntetőjogbanSzámos izgalmas, elgondolkodtató, különböző nézőpontot felvillantó tanulmány szerepel a kötetben, mely felöleli a téma polgári jogi és büntetőjogi vonatkozásait, bemutatva az ide vágó hazai bírói gyakorlatot is.További információ és megrendelés >>Ez már önmagában felveti annak lehetőségét, hogy a gyanúsított kényszerintézkedés hiányában kivonná magát az eljárás alól. Emellett a gyanúsított nem magyar állampolgár, az eljárás adatai alapján nem állapítható meg olyan szoros családi és egzisztenciális kötődés, ami kizárná a szökés veszélyét. Az pedig, hogy a gyanúsított a cselekmény elkövetése után magával vitte a sértett laptopját és telefonját is, hogy a történteket betörésnek álcázza, arra utal, hogy igyekezett elkerülni a büntetőjogi felelősségre vonást. Mindezekre figyelemmel a bíróság megállapította, hogy a szökés veszélye olyan jelentős, hogy az csak a legsúlyosabb kényszerintézkedés alkalmazásával zárható ki.(MTI) Tweet
Új Jogtár Szegedi Ítélőtábla Alkotmánybíróság Fővárosi Ítélőtábla büntetőjog Emberi Jogok Európai Bírósága bíróság Kúria új Ptk. Országos Bírósági Hivatal jogeset mediáció új Ptk Handó Tünde Fővárosi Törvényszék adatvédelem Jogszabályfigyelő OBH Európai Unió Olvasta már?
Elbukott az Alaptörvény módosítása »